

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„REKONŠTRUKCA SEKČNÝCH UZÁVEROV ODBOČNEJ ŠACHTY (OŠ)39 – SO02“**

**ČASŤ 1 – VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je zrealizovať rekonštrukciu sekčných uzáverov odbočnej šachty OŠ39, **v rozsahu strojná časť SO02** určených zmluvou o dielo 2501\_165\_Zmluva o dielo\_Rekonštrukcia sekčných uzáverov OŠ39 a projektovou dokumentáciou vypracovanou spoločnosťou BANSKÉ PROJEKTY, s.r.o., so sídlom Miletičova 23, 821 09 Bratislava, zákazkové číslo 1264-790 BP (ďalej len „PD“).Ostatné časti SO01,SO03 a SO04 nie sú súčasťou predmetu diela. Súčasťou je aj odvoz odpadov na skládku a šrotu do výkupu a odovzdanie vážneho lístka.

Podrobné vymedzenie predmetu zákazky tvorí časť 3 – Opis predmetu zákazky.

1. **Typ zmluvy**

Výsledkom obstarávania bude uzatvorenie Zmluvy o dielo

1. **Miesto a termín realizácie predmetu zákazky**

Miesto realizácie:

OŠ39 medzi obytnými budovami na križovatke Janka Alexyho a M. Schneidera-Trnavského, Bratislava, k.ú. Dúbravka, bližšie špecifikované v PD.( výkres C. Celková situácia stavby , číslo BP32-5-33406)

Termín dodania predmetu súťaže :

* podľa bodu 2.6 Zmluvy o dielo a to nasledovne :
	+ 1. do **30.09.2025** za predpokladu že dodávka zariadení (armatúry a pohony) a pripravenosť k montáži bude najneskôr k 27.08.2025.

Zmluvné strany sa zároveň dohodli na nasledovných míľnikoch pre vykonanie diela:

Míľnik č. 1: prevzatie miesta vykonávania diela: do sedem (7) dní od doručenia písomnej výzvy objednávateľa na zahájenie prác, najneskôr však do tridsať (30) dní od nadobudnutia účinnosti tejto zmluvy,

Míľnik č. 2: práce počas odstávky horúcovodu budú upresnené pri zahájení prác, odstávka je možná v dĺžke maximálne troch (3) dní,

Míľnik č. 3: ukončenie montáže: do 31.08.2025,

Míľnik č. 4: odovzdanie celého diela: do 30.09.2025.

2.6.2 do **30.09.2026** za predpokladu že dodávka zariadení (armatúry a pohony) a pripravenosť k montáži bude po termíne 27.08.2025, v nadväznosti na dodací termín armatúr a pohonov od výrobcu.

Zmluvné strany sa zároveň dohodli na nasledovných míľnikoch pre vykonanie diela:

 Míľnik č. 1: prevzatie miesta vykonávania diela: do sedem (7) dní od doručenia písomnej výzvy objednávateľa na zahájenie prác,

Míľnik č. 2: práce počas odstávky horúcovodu budú upresnené pri zahájení prác, odstávka je možná v dĺžke maximálne troch (3) dní,

Míľnik č. 3: ukončenie montáže: do 31.08.2026,

Míľnik č. 4: odovzdanie celého diela: do 30.09.2026.

1. **Obhliadka miesta realizácie zákazky**

 Obhliadka je povinná, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa Ing. Július Schmidt, mobil +421 907 703 073, e-mail: julius.schmidt@mhth.sk ..

 Obhliadka sa bude konať dňa: **17.07.2025 o 10:30 hod** so stretnutím na závod Bratislava, prevádzka tepláreň východ, Turbínová 3, 831 04 Bratislava – mestská časť Nové Mesto. Vašu účasť spolu s názvom firmy a osobami na účasť nahláste mailom na julius.schmidt@mhth.sk ..

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok, zaslať ich mailom na peter.dojcan@mhth.sk

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži( deklarujete v zmysle voliteľných podmienok, dokument prikladáte len vtedy ak je to výslovne určené):

7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s **„2501\_165\_Zmluva o dielo\_Rekonštrukcia sekčných uzáverov OŠ39“.**Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Viazanosť cenovej ponuky do 30.09.2025, pričom takto zazmluvnená cena je platná počas realizácie zmluvy**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. Súhlas s „**Realizácia diela v lehotách podľa článku 2.6 Zmluvy o dielo**“. Urobíte tak vo voliteľných podmienkach. V prípade nesúhlasu budete zo súťaže vylúčení.
	5. Cenovú ponuku podľa časti 4 týchto súťažných podkladov, ktorú **vyplníte elektronicky v sieni**, a **doplníte vo forme vyplneného elektronického dokumentu výkaz výmer :**

Príloha č.1 15.0\_VV.xlsx

* 1. Vo voliteľných podmienkach vyplníte TYP ponúkaných armatúr a pohonov a (TYP/Názov technický alebo obchodný) a doplníte do príloh technickými listami krycím list s vysvetlením kódových označení použitých materiálov. (položky 23,24,25,26 z výkazu výmer SO02)
	2. Vo voliteľných podmienkach vyplníte dodaciu dobu pre dodanie zariadení(armatúry a pohony položky 23,24,25,26 z výkazu výmer SO02) v týždňoch od objednania
	3. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
	4. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Vstupné kolo, obhliadky, kolo otázok a odpovedí**

od 14.07.2025 10:00 do 30.07.2025 do 20:00

obhliadka : 17.07.2025 10:30

lehota na predkladanie ponúk: **30.07.2025 do 20:00**

**2. kolo: Kontrolné kolo**  od 30.07.2025 20:00 do 04.08.2025 do 10:00

**3. kolo: Aukčné kolo :**  bude vyhlásené po ukončení procesov kontrolného kola a oznámené mailom

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti E. Kritérium na vyhodnotenie ponúk a spôsob jeho uplatnenia.

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Obstarávateľ porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

**Rozsah predmetu zákazky:**

Predmetom zákazky je **zrealizovať rekonštrukciu sekčných uzáverov odbočnej šachty OŠ39, v rozsahu strojná časť SO02** určených zmluvou o dielo 2501\_165\_Zmluva o dielo\_Rekonštrukcia sekčných uzáverov OŠ39 a projektovou dokumentáciou vypracovanou spoločnosťou BANSKÉ PROJEKTY, s.r.o., so sídlom Miletičova 23, 821 09 Bratislava, zákazkové číslo 1264-790 BP (ďalej len „PD“). **Ostatné časti SO01,SO03 a SO04 nie sú súčasťou predmetu diela.** Súčasťou je aj odvoz odpadov na skladku a šrotu do výkupu a odovzdanie vážneho lístka.

**Protiplnenia objednávateľa:**

- objednávateľ neposkytuje žiadne protiplnenie a zhotoviteľ musí rátať s uvedenými nákladmi v cene diela

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | REKONŠTRUKCA SEKČNÝCH UZÁVEROV OŠ39 – SO02 | súbor | 1.00 |

**Voliteľné podmienky:**

|  |  |  |
| --- | --- | --- |
| **NÁZOV VOLITEĽNEJ PODMIENKY** | **ROZSAH HODNÔT** | **POVAHA** |
| Ponúkam nasledovný TYP pre položku 23 výkaz výmer( uz.klapka DN250PN25 + servopohon) | (text) |  |
| Ponúkam nasledovný TYP pre položku 24 výkaz výmer( reg.guľ.koh. DN32PN40 + servopohon) | (text) |  |
| Ponúkam nasledovný TYP pre položku 25 výkaz výmer( Guľ.koh.prír DN32PN40) | (text) |  |
| Ponúkam nasledovný TYP pre položku 26 výkaz výmer( Guľ.koh.s ruč. prev DN125PN25) | (text) |  |
| Dodacia lehota zariadení v týždňoch(položky 23,24,25,26) | (text) |  |
| Disponujem potrebnými oprávneniami/povoleniami | Nedisponujem; Disponujem |  |
| Súhlas s obsahom Čestné vyhlásenie účastníka MHTH | Nesúhlasím; Súhlasím |  |
| Súhlas s obsahom "Zmluva o dielo" | Nesúhlasím; Súhlasím |  |
| Platnosť cien do 30.09.2025 | Nesúhlasím; Súhlasím |  |
| Zápis v RPVS podľa zákona č. 315/2018 Z. z | Nie; Áno |  |
| Realizácia diela v lehotách podľa článku 2.6 Zmluvy o dielo | Nesúhlasím; Súhlasím |  |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v zmluva o dielo 2501\_165\_Zmluva o dielo\_Rekonštrukcia sekčných uzáverov OŠ39

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 - 2501\_165\_Zmluva o dielo\_Rekonštrukcia sekčných uzáverov OŠ39

príloha č. 3 - Príloha č.2 podmienky bezpečného výkonu prác

príloha č. 4 - Príloha č.3 Zásady dodržiavania ochrany ŽP v podmienkach MH Teplárenský holding, a.s., závod Bratislava

príloha č. 5- Príloha č.4 ZoD Zoznam subdodávateľov

Príloha č. 6 - Otázky\_a\_odpovede

Príloha č. 7 - PD OŠ39

príloha č. 8 - Príloha č.1 15.0\_VV